text: इस समय बॉलीवुड में #MeToo अभियान के तहत कई बड़े सेलेब्स के नाम सामने आ रहे हैं. नाना पाटेकर, साजिद खान, विकास बहल, आलोक नाथ जैसे कई बड़े सितारों के नाम पर आरोप लग चुके हैं. तो वहीं दूसरी तरफ बॉलीवुड भी इस पीड़ितों के साथ खड़ा नजर आ रहा हैं. तो वहीं बॉलीवुड के बड़े म्यूजिक डायरेक्टर बप्पी लाहिड़ी ने भी #MeToo अभियान पर बयान दिया है. बप्पी के मुताबिक महिलाओं को पहले ही शिकायत दर्ज करानी चाहिए थी. अगर वो पहले ही अपनी आवाज बुलंद करती और शिकायत करती तो उन्हें न्याय मिलता. बप्पी लाहिड़ी ने ये बात 'मौसम इकरार के दो पल प्यार के' के म्यूजिक लॉन्च पर कही.